Gullagata

Gullagata (2–48, 3–45) er ei lang og sentral tverrgate på Nordsiden i Hønefoss. Gata starter i vest ved Roa-Hønefosslinjen og løper mot øst til den møter Jørgen Thons vei på Holttangen, som opprinnelig ble kalt Gullatangen. 

Gullagata ble i 1856 inntegnet på byens første reguleringsplan. Den er trolig oppkalt etter tømmeroppkjøper Engebret Larsen Gulla og sønnen Ole Engebretsen Gulla, som virket her på 1700-tallet.

I første del av gata er det avkjøring til Ankersgate (mot sør) og Tordenskiolds gate (mot nord). Deretter krysser gata Parkgata, Hønengata (synonym med riksvei 35), Prinsens gate og Ullerålsgata, og på Holttangen Kreftings gate, Paludans gate, Holtgata og Gøtzsches gate, før den ender midt i Jørgen Thons vei, som går i ei sløyfe mellom begge endene av Gøtzsches gate.

Med unntak for et industribygg helt i begynnelse av gata og ei boligblokk i krysset med Parkgata, preges hele gatestrekningen av eldre villabebyggelse. I Gullagata 27 lå det imidlertid en nærbutikk, som opprinnelige ble startet av Nils og Gudrun Bergtun den 2. november i 1959 og senere overtatt av Alf og Liv Brekke, som drev den fram til 31. mai 1989.

 Bildegalleri 

 Se også 
 Gater i Hønefoss

 Litteratur 



Referanser
Gudmund Bakke (2017) Gatenavn i Hønefoss i Julehilsen fra Ringerike – Julen 2017, s. 11. Besøkt 2022-08-16

Postens adressesøk

Frank Tverran (1990). Glimt fra Holttangen . Heftet Ringerike 2010, s. 64–65. ISBN 978-82-93113-00-3

 Eksterne lenker 


Kategori:Gater i Hønefoss